**L, 1**

|2| Incipit prologus libri qui vulgari hominum dicitur Elmeliole.

**[1]** Nobilis et discretus vir *Marcus Paulo* de *Venetiis*, cum .26. annis continuis in partibus *Maioris Asye* permansisset, diversas valde et longinquas perambulando provincias, tanti beneficii non ingratus, diversos hominum mores mirandaque multa que vidit et audivit eciam reliquis comunicare disposuit. **[2]** Ut autem que dicenda sunt ordinatius procedant facilioremque habeant intellectum, transitus eius ad partes illas reditusque ad propria ystorialiter proponetur.