**VB, 1**

|229r| **[1]** ‹Q›uegli che desiderano de intendere le merav‹e›gioxe chose dela *Grande Armenia*, *Persia* et *Tartaria*, dele *Indie* et diversse parte al mondo, legano questo libro et intenderano quello che ’l nobelle citadino veneciano miser *Marcho Pollo*, avendo cerchato tute le dete provincie, volse tute meraveioxe ‹chosse› in quelle trovate a dilleto d’i letori in questo libro scrivere. **[2]** Et açò che questo libro sia veritevolle, nui diremo le chose veçude per veçude e lle aldide per le aldide. **[3]** Et açò ch’el non se prendi erore e che le chose se dirano non sia reputate fabulle, è da intendere che miser *Marcho Pollo* fo in tute sopradite provincie, né mai fin questo dì fu trovato homo latinno che in tante e sì diversse parte del mondo fosse chome lui, né tanta abillità avesse de vedere et intendere. **[4]** Et ancho per i progresi dela vita soa porì intendere e iudichare quel nobel citadino esser stato de otimo e bon inçegno: però che senpre da tuti segnori e principi dove el chapitò el fu apresiato, ne’ qual diti luogi el stete anni .XXV. **[5]** E per dar principio né in più longo parlare non mi estendere, vegnerò a naraciun dela chosa chome per el deto miser *Marcho* nele prixon de *Genova* fu notate e scrite nei anni del nostro Segnore miser Ihesu Cristo .MIIcLXXXVIII.