**Fr1, 1**

Ci dit le premier chapitre comment les .II. freres se partirent de *Constentinnoble* pour encherchier du monde.

**[1]** Il fu voirs [que] au temps que *Bauduins* fu empereres de *Constentinnoble*, ce fu a mil et CC et L[X] anz de Crist, mesires *Nicolaus Pol*, qui peres mesire *Marc* estoit, et mesire *Mafe*, qui freres *Nicolaus* estoit, cil .II. frere estoient en la cité de *Constentinnoble* alé de *Venise* avec leur marcheandise. **[2]** Noble et sage et pourveant estoient sanz faille. **[3]** Il orent conseil entr’eulz [pris] d’aler au *Marmajour* pour gaaignier. **[4]** Il [acheterent] plusours joiaus et se partirent de *Constentinnoble* et alerent par mer en *Soladaÿe*.