**Fr2, 1**

Comment les .II. freres se partirent de *Costentinoble* pour cerchier du monde. .I.

**[1]** Il fu voirs que au temps que *Leaudouin* estoit empereeur de *Costentinoble*, ce fu a .M.CC.L. ans de Crist, messires *Nicolas Pol*, qui peres monseigneur *Marc* estoit, et messire *Mafé*, qui freres messires *Nicolas* estoit, ces .II. freres estoient en la cité de *Costentinoble*, de *Venisse*, avec leur marcheandise. **[2]** Nobles et sages et pourveans estoient sanz faille. **[3]** Il orent conseil entr’aus pris d’a{r}ler au *Marmois* porguagnier. **[4]** Il achaterent pluseurs joiaus et se partirent de *Costentinoble* et alerent par mer en *Soldaïe*.