**VA, 1**

Del prolago: sì come misier *Nicollò* e misier *Mafio Pollo*, zitadini de *Veniexia*, andò inprimamente in *Chostantinopolli*, e dapuo’ in *Soldania*, e possa là dove era *Barcha Achaan*; e molte altre cosse.

**[9]** In quelo tenpo che misier *Balduino* era inperador de *Chostantinopoli*, che fo ani mccl, misier *Nichuola Pollo*, che fo pare de *Marcho*, e misier *Mafio Pollo*, fradelo de misier *Nicollò*, valenti e savii e avezuti, se partìno de *Veniexia* e andò chon suo’ merchadantie in la zità de *Chostantinopoli*. **[10]** E llì àveno chonseglio de dover andar plui innanzi, et per sua utilitate et per sue merchadantie. **[11]** E chonprarono molte zoie e intrò in nave in *Chostantinopoli* e andò in *Soldania*.