**L, 9**

Quomodo de *Venetiis* recesserunt quousque ad *Acri* pervenerunt.

**[1]** Et quia tempore electionis pape in longum procedere videbatur, proposuerunt ad *Magnum Canem* reverti et amplius non exspectare. **[2]** Filium vero suum *Marchum* secum portantes, per mare ad predictum legatum pervenerunt in *Acri*, et ab ipso licencia requisita ad Sepulchrum Christi in *Jerusalem* iverunt. **[3]** Redeuntesque de oleo lampadis attulerunt, perveneruntque ad dominum legatum dicentes: «Cognoscimus quod involuntarie moram contraximus nimis longam, quare cum vestro beneplacito reverti presumpsimus. Unum tamen a vobis si placet cupimus impetrare: quod videlicet litteras vestras nobis in testimonium faciatis quomodo ambaxiatam domini nostri procuravimus facere iuxta posse, sed vacatione papatus non potuit adimpleri».