**VA, 4**

Chome misier *Nicollò* e misier *Mafio* menò *Marcho*, fio de misier *Nicolò*, ala chorte del *Gran Chaan*; e molte altre cosse.

**[10]** E vezando che tropo se induxiava, sì se partì, e menò *Marcho* chon loro, e andò in *Achre* e trovò lo legato lo qual è dito de sovra. **[11]** E andò a *Ieruxalem* per tuor del’oglio della lanpada, segondo che i aveva chomandado el *Gran Chaan*, e tolse de quel’oio e tornò in *Achre* dal legato, e tolseno conbiato da llui per tornare al *Grande Chaan*. **[12]** Allora el legato fè’ far le letere per mandar al *Gran Chaan*, le qual testemoniava chomo egli erano stati fedelli a far la soa anbasiata, ma non aveva posuto, peroché lla Giexia non aveva anchora papa.