**VB, 5**

**[1]** ‹E›sendo stato i do fratelli a *Venexia* do ani e vedendo che Papa non se faxea, parendo a quelli star tropo, deliberòno ritornar al *Gran Chan*. **[2]** Partìse de *Venexia* e menò con loro *Marcho* so fiollo; e ritornò in *Achre* dove i retrovòno miser *Tibaldo* sopradito, al qual i disseno la deliberacion i aveano fatto di ritornar al so segnore, vedendo che Papa non era creado, dubitando essere tropo tardati. **[3]** Dal qual legato i aveno letere in testemoniança dei do fratelli et dela morte del Papa; et andati quegli a *Ierusalen* et aveno del’olio del sepulcro e ritornati in *Acre*, tolto chonbiato da∙legatto, se meseno a chamino; et dapoi çonseno a *Lagiaza*.