**Fr1, 11**

Ci dit le .XI. chapitre comment les .II. freres et [*Marc* ] avec euls se partirent d’*Acre*.

**[1]** Quant les .II. freres orent les letres du legat, si se partirent d’*Acre* pour retourner au *Grant Caam*, et s’en vindrent a *Laias*. **[2]** Et quant il furent la venu, ne demoura gaires que cilz devant dit legat fu esleuz a Pape en *Acre*, et s’apeloit Pape *Grigoire de Plaisence*. **[3]** De ce orent li doi frere moult grant joie, et seur ce leur vint a *Laias* de par le legat qui Papes estoit .I. message qui leur dist de par l’Apostoile que il ne deussent plus avant aler et retournaissent a lui maintenant. **[4]** Et que vous diroie je? **[5]** Li rois d’*Ermenie* leur fist armer une galie aus .II. freres messages et les envoia en *Acre* au Pape.