**L, 10**

Quomodo ambaxiatores predicti reversi sunt iam ad *Acri* post creationem novi summi pontificis.

**[1]** Cum hiis ergo litteris ab *Acri* recedentes ad *Layas* civitatem pervenerunt; et dum ibi parum temporis permansissent, nuntiatum est legatum illum qui in *Acri* erat in papam electum esse, qui *Gregorius de Placentia* dictus est. **[2]** Et tunc quasi statim venit nuntius pape ad *Layas* querens predictos nuntios *Magni Canis*; quos cum invenisset ad gaudium nuntiavit dominum legatum in papam electum esse, qui ad eos mittebat quod ad eum venirent postposita omni causa.