**L, 11**

Quomodo de licentia pape cum duobus fratribus predicatoribus ad *Layas* pervenerunt.

**[1]** Et dum ad *Acri* reversi forent honorificeque recepti, dominus papa responsionem *Magno Cani* suis litteris ordinavit; et inter alia querebat quod frater *Magni Canis* dictus *Abaga*, *dominus videlicet Tartarorum Orientis*, daret *christianis* auxilium et favorem ad hoc ut ipsi possint facere passagium ultra mare; misit etiam *Magno |3| Kani* pulcra donaria ex cristallo et aliis. **[2]** Duos eciam fratres predicatores sapientes viros secum mi‹sit› – quorum unus lombardus erat nomine *Nycholaus*, alius vero de *Tripoli* nomine *Guillelmus* –, quibus ambaxiatam commisit quam intendebat facere *Magno Cani*; insuper eis privilegia dedit cum plenaria auctoritate ut in partibus illis omnia libere facere possent. **[3]** Benedictione ergo habita omnes unanimiter recesserunt, sicque ad *Layas* civitatem reversi sunt.