**VA, 4**

Chome misier *Nicollò* e misier *Mafio* menò *Marcho*, fio de misier *Nicolò*, ala chorte del *Gran Chaan*; e molte altre cosse.

**[16]** Eli tornò al papa molto volentiera, e misier lo papa li rezevete aliegramente et dè’-lli le suo’ letere le dovesse portar al *Gran Chaan*. **[17]** E sì li dè’ do frati predichatori che dovesse andar chon loro. **[18]** L’uno aveva nome fra’ *Nicolò da Vizenza*, l’altro frar *Guielmo da Tripolli*, et erano molto savii e valenti homeni. **[19]** E andò tuti quatro, e *Marcho* con loro, a *Llagiaza*. **[20]** E siando elli lì, el *soldan* de *Babilonia* vene in *Armenia* chon grande oste e fè’ gran dano per la contrà, sì che li do frateli e lli frati predichatori fono a perìcollo de morte, sì che li do frati predichatori, temando ch’eli non podeseno andar oltra, rimaxeno chon el maestro del tenplo. **[21]** E lli doi fratelli se fexeno dar tute le letere e andò oltra, e menò siego *Marcho*.