**Fr1, 13**

Ci dit le .XIII. chapitre comment mesire *Nicole* et mesire *Mafe* et *Marc* [s’en] alerent [au] *Grant Caam*.

**[1]** Si se mistrent les .II. freres et *Marc* a la voie et chevauchierent tant et d’yver et d’esté par leur journees que il furent venu au *Grant Caan* qui estoit en une cité adont qui avoit a non *Clemeinsu*, qui moult estoit riche et grant. **[2]** Et ce que il trouverent en alant et en tournant ne vous ferons ore pas mension pour ce que nous le vous conterons ça en avant en nostre livre tout apertement et tout par ordre. **[3]** Et demourerent bien au retourner .III. anz et demi. **[4]** Et ce fu por le maus temps que il orent et pour les granz froidures. **[5]** Et si sachiez par verité que quant li *Granz Caan* sot que mesire *Nicolo* et mesire *Mafe Pol* ses messages retournoient, il envoia ses messages encontre eulz bien .XL. journees, et furent bien servi et hounouré par la voie, alant et tournant, de tout ce que il savoient commander.