**Fr2, 13**

Comment messires *Nicolas* et messire *Maffé Pol* et *Marc* s’en alerent au *Grant Kaam*. .XIII.

**[1]** Et se mistrent les .II. freres, et *Marc* avec euls, a la voie et chevauchi|erent |6c| tant, et d’iver et d’esté, par leur jornees, que il furent venu au *Grant Kaam*, qui adonc estoit en une cité qui avoit non*Clemeinfu*, qui moult estoit riche et grant. **[2]** Et ce que il troverent en la voie, en alant et en retornant, ne vous ferons pas ores mencion pource que nous le vous conterons [ç]a en avant, en ce nostre livre, tout apertement et par ordre. **[3]** Et demourerent au retour bien .III. ans et demy; et ce fu par les maus temps que il orent et pour les granz froidures. **[4]** Et si sachiez, par verité, que quant le *Grant Kaam* sot que messires *Nicolas* et messires *Maffé Pol*, ses messagiers, retornoient, il envoia ses messages encontre euls bien .XL. journees, et furent moult servi et honnouré par la voie, en alant et en retornant, [de] tout ce que il savoient demander.