**VA, 4**

Chome misier *Nicollò* e misier *Mafio* menò *Marcho*, fio de misier *Nicolò*, ala chorte del *Gran Chaan*; e molte altre cosse.

**[22]** E chavalchò tanto ch’i zonseno a una zità che aveva nome *Clemenifu*, là ove era el *Gran Chaan*. **[23]** De quelli che i trovòno per la via se dirà in altro luogo de questo libro. **[24]** E stete a chavalchar da *Lagiaza* ala tera dove era el *Grande Chaan* tre ani e mezo, per chaxion de’ gran fiumi e delle neve e delle piove e del fredo, ché pocho podevano chavalchar de inverno. **[25]** E quando el *Gran Chaan* aldì dire che misier *Nicolò* e misier *Mafio* tornavano da llui, el ge mandò incontra li suo’ messi ben XL zornate, li qual messi |8r| fexeno tropo ben servir questi anbasiatori.