**Fr2, 14**

Comment messire *Nicolas* et messire *Maffé Pol* et *Marc* alerent devant le *Grant Kaam*. .XIIII.

**[1]** Et que vous en diroie je? **[2]** Quant les .II. freres et *Marc* furent venu en cele grant cité, si s’en alerent au maistre palais, la ou il trouverent le *Seignor* a moult grant compaignie de barons. **[3]** Il s’agenoillierent devant lui et s’umilierent tant comme il porent. **[4]** Le *Seigneur* les fist drecier en estant et les re[ç]ut honnorablement, et leur fist moult grant joie et grant feste; et leur demanda moult de leur estre et comment il l’avoient puis fait. **[5]** Cil respondi|rent |6d| que il ont moult bien fait, puisque il l’ont trouvé sain et hetié. **[6]** Adonc li presenterent les privileges et les chartres que il avoient de par l’Apostoille, desqueles il ot grant leesce. **[7]** Puis li donnerent le saint huille du Sepulcre: et fu moult aleg[r]e et l’ot moult chier. **[8]** Et quant il vit *Marc*, qui estoit joenne bacheler, si demanda qui il estoit. **[9]** «Sire», dist son pere messire *Nicolas*, «il est mon filz et vostre home». **[10]** «Bien soit il venuz», dist le *Seigneur*. **[11]** Et pourquoy vous en feroie lonc compte? **[12]** Sachiez que il l’ot a la court du *Seigneur* moult grant feste de leur venue; et moult estoient servi et honorez de tout. **[13]** Et demourerent a la court avec les autres barons.