**VA, 4**

Chome misier *Nicollò* e misier *Mafio* menò *Marcho*, fio de misier *Nicolò*, ala chorte del *Gran Chaan*; e molte altre cosse.

**[26]** Quando li do fratelli e *Marcho* fono zonti alla zità ch’è dita de sovra, là ove era el *Grande Chaan*, egli andò al gran pallazo, là dove iera el *Gran Segniore* e molta gran baronia. **[27]** E inzionechiò-ssi davanti a llui chon grande umilitate e chon gran reverenzia. **[28]** E lui i vete volentiera e lietamente sopramodo, e fexe-lli levar in pie’, e dimandò-lli chome egli aveano fato chon el papa, e chome aveano fato per la via. **[29]** Et egli respoxeno ordenatamente a tute quelle cosse ch’elli aveano a dire. **[30]** E poi li aprexentò l’olio ch’elli avevano portato de *Ieruxalem*, lo qual lui el rezevé chon gran reverenzia, e mostrò ch’ello l’avesse molto charo, e fexe-llo logar ordenatamente. **[31]** E poi domandò de *Marcho*, chi lui era. **[32]** Misier *Nicolò* respoxe chome era suo figlio, e lui i feze grande chareze.