**VB, 8**

**[1]** ‹G›ionto i nobel fratelli alla prexencia dil *Gran Chane* et apresentatoge le lletere dil Papa et esposto l’inbassata, rechontòge molto ornatamente et chon grande ordene quanto nel viagio loro i aveano seguito. **[2]** Fono ascholtati dal *Segnore* e da tuti baroni con grande e longo silencio, molto meraveiati dile grande e longe fatiche loro, et de’ suo’ gran pericholi et afani; et del’anbasata del Papa ne recevete sumo piacer e contento. **[3]** Dapoi i apresentoe del’olio che ardeno davanti el sepulcro del nostro Segnor Ihesu Cristo, çà per lui tanto per avanti desiderato; el qualle con suma reverencia et honore el recevete; enorma chossa più chara né più açeta de quello i potria esser stata. **[4]** Dapoi visto *Marcho* çovene era con loro, dimandò chui li era; al qual miser *Nicolò* respoxe: «El è tuo servo e mio fiollo, el qual come la più chara chosa io abia a questo mondo l’ò conduto qui da così longi paexi con gran pericoli et afani, per aprosentarte quello per tuo servo». **[5]** Vedendo el *Segnore* *Marcho*, çovene de gientellisimo e nobille aspeto, quello con grande alegreça recevete; dapoi da tuti segnori e baroni et universalmente da tuti, sì grandi chome picoli, con tanta leticia et iocondità i fono receuti et abraçati, che niuna cosa per avanti di tanta universal alegreça et iocondità in quela cità era stata.