**L, 14**

Quomodo se rexit dominus *Marchus* in partibus illis.

**[1]** Permansit autem in curia *Magni Canis* iuvenculus iste *Marchus Paulo*, qui in brevi satis tempore tartaricos mores linguamque eorum et litteras didicit tam perfecte quod cunctis mirabile videbatur. **[2]** Dum autem precepto *Magni Canis* ad civitatem quandam nomine *Ca‹ra›çam* missus esset, in eius reditu ad curiam diversitates omnes et novitates quas viderat retulit *Magno Cani*; insuper quam plura et diversa mirabilia tulit secum, quod dominus habuit valde gratum.