**VA, 5**

Chome *Marcho* intrà in grazia del *Gran Chaan*, e chome lui lo mandava in tute suo’ gran fazende e anbasiate.

**[2]** E *Marcho* inparò bene i chostumi de’ *Tartari* e lle uxanze e lla lengua loro, e in pocho tenpo inparò quelle letere. **[3]** Per el seno e per i beli costumi ch’ell aveva, el fo in grazia del segnior. **[4]** E piaque al *Grande Chaan* de provar chome *Marcho* savesse far una anbasiaria a una tera ala qual el stete ad andar ben mezo ano. **[5]** E perché el saveva che ’l segnior aldiva volentiera novelle, e spesse fiade reprendeva suo’ messi che i non sapeva ben dir le chondizion delle tere donde i passavano, e solea dire che lli era altretanto charo che so mesi savesse ben le novelle delle chorte e lle chondizion, chome s’el fosse le prinzipal anbasiate, *Marcho*, sapiando ziò, atexe chon gran dilligienzia a saver tute le chondizion delle chorte donde el passò, sì che quando el tornò al *Gran Segnior*, el sape tropo ben render soa anbasiada.