**VB, 8**

**[6]** Dapoi senpre da tuti reveriti et amati, vedendo tuti el sengular amore i portava, el *Segnore* tolse *Marcho* apreso de lui, el qual çovene essendo de çentellissimo ingieno, in brieve tenpo inparòno et a legier et a scrivere et tuti i costumi loro, in tanto che niuno altro de vertude et nobele costumi i andava avanti, con tuti benigno et gracioso da tuti amato et reverito. **[7]** Esendo quel nobel çovene çà venuto in bona etade e ben fornito di sapiencia, nobele costumi e suma benignità, et dal *Segnore* sopra tuti amato, deliberò mandare quello par anbasatore in una provincia, chome quello ch’el sperava per el suo seno molto ato e suficiente ad otegnire el volere suo. **[8]** Fornito de’ suo’ besogni se mese a chamino: chavalchò mexi .VI. di çornate; e çonto e fornito le suo’ bisogne, |230v| ritornò al *Segnore* al quale espoxe con grandissima prudencia quanto lui ave exeguito cercha le facende per che lui era stà mandato.