**VA, 6**

Chome misier *Marcho* vete chotante cosse, e chome lui le fè’ scriver in questo libro.

**[1]** Hor stete misier *Marcho* in corte del *Gran Chaan* ben XVII ani. **[2]** E in tuto questo tenpo el non challò d’andar per anba|siade |8v|, perché ’l signior vedeva ch’el saveva chusì ben far quello per che lui el mandava, e sapeva chusì ben render tute le chondizion delle tere dove ello el mandava, perché tute le grande anbasiarie chometeva a llui, e mostrava-li tanto amore e feva-li tanto onore che molti baroni li aveva grande invidia. **[3]** E questa è la raxione: ché misier *Marcho* sape chusì ben le chondizion delle chorte de Oriente, perché ’lo andava tanto atorno e invegnìa d’ogni gran cosse, e grande dilligienzia aveva de saver render raxione al signior.