**VB, 9**

**[1]** ‹E›ssendo stati miser *Nicholò* miser *Mafio* e miser *Marcho* el tenpo aveti aldito, deliberòno de lì partirsse per tornare a ponente. **[2]** Et deliberòno domandare licencia al *Segnor Gran Chane*, el qual *Segnore*, amando quelli, più fiate il la denegò, né volea da loro i sse partiseno. **[3]** Ochorsse che la raina *Bolgara*, moier del re *Argon*, morite; né voiendo quel re prender altra moier che del sangue dela raina *Bolgara* morta – chome par el re a quella raina avea promeso – mandò tre suo’ anbasatori al *Gran Chan* per dimandare una dona apresso quel *Segnor Gran Chan* era. **[4]** Çonti i tre anbasatori, et esposto l’anbasata soa a quel *Segnor Gran Chan*, essendo el re *Aragon* suo amicissimo, fece a lui vegnire quella dona dil sangue dela raina *Bolgara* morta, çovene de etade de ani .XVIII., nobelle e belisima dona, la qual ai tre anbasatori apresentoe per suo reçina, la qual dona nomea *Cogiatim*. **[5]** E dai tre anbasatori nominati l’uno *Dulatay*, l’altro *Iposcha*, el terço *Coia*, quella fu rec‹e›uta et açetatta per suo reçina. **[6]** Essendo miser *Marcho* in quello tenpo retornato de una anbassata, et era stato e passato per la provincia del Re *Argon*, i tre anbassatori e per simel la regina pregòno el *Segnor Gran Chan* i conçedesse che i tre *Latini* andasseno con lloro; et tanto fu l’instancia de quegli e lla solicitude dei tre *Latini* che el *Segnor* licencia i concedete.