**L, 3**

Quomodo egressi fuerunt terras *domini Tartarorum Occidentis*.

**[1]** Cum vero predicti fratres in terris *Bercha Chaam* per annum continuum permansissent, inter *Bercha Chaam* *dominum Occidentis* et *Alau* *dominum Tartarorum Orientis* discessio et guerra magna orta est. Qua de causa iter revertendi *Soldadiam* impeditum erat, sic ergo cum eorum mercimoniis disposuerunt versus orientem anteire, ‹sperantes› ad †taesse† tandem reverti posse. **[2]** De *Bochara* ergo recedentes pervenerunt ad civitatem *Ouchachecha* (que est in fine regni *domini Occidentis*), et inde recedentes transiverunt flumen *Tigris*; deinde transiverunt per desertum quoddam longum .XVII. dietis, ubi nulla adest civitas neque castrum, sed solum *Tartari* in tentoriis cum eorum bestiis vagando manent.