**Fr2, 20**

Ci dit de la quentité de *Turquemenie*. .XX.

**[1]** *Turquemanie* a .III. generations de gens. **[2]** Ce sont *Turquemans*, qui aorent *Mahomet* et sont simple gent et ont lait language. **[3]** Il demourent en montaignes et en landes, la ou il treuvent bonne pasture, car il vivent de bestial. **[4]** Et si naist en ceste contree moult bons chevaus qui s’apellent turquaus. **[5]** Et les autres gens, *Hermins* et *Gres*, qui melleement demeurent avec eus en villes et en chastiaus, et vivent de marcheandise et d’ars, car il labourent les plus ‹fins› tapis et les ‹plus› beaux du monde. **[6]** Encor il labourent dras de soie de diverses couleurs moult biaus et moult riches en moult grant quantité, et d’autres choses assez. **[7]** Lor souveraines cités, si est *Le Conie*, *Savast*, *Caserie* et maintes autres citez et chastiaus d’evesques. **[8]** Nous ne vous conterons pas ore, car trop seroit longue matiere. **[9]** Il sont soupost au *Tartar de Levant*, et y met sa seigneurie.

**[10]** Or lessons de ceste province et parlerons de la *Grant Hermenie*.