**L, 18**

De provincia *Turchomanie*.

**[1]** *Turchomania* est provincia in qua sunt tria genera gentium, videlicet *Turchomani*, qui adorant *Machomet*. Et sunt simplices homines viventes solum ex bestiis (quare inhabitant montes et valles, loca scilicet in quibus sunt bona pascua); sunt eciam ibi *Armini* et *Greci*, qui mixtim cum eis conversantur in civitatibus et castris, qui ex mercimoniis vivunt. **[2]** Fiunt etiam in hac provincia excellentiores tapeti quam in alia provincia; fiunt eciam panni de serico nobiles carmosi et aliorum colorum. **[3]** Nascuntur eciam hic nobiles equi et muli magni valoris. **[4]** Nominate civitates huius provincie sunt *Leconio*, *Casserie* et *Sevasto*; et multe sunt alie quas longum esset narrare.