**VA, 11**

De *Turchomania*, [o’] se trova boni chavali e muli, e dove fo martorizià *san Biaxio*.

**[2]** In *Turchomania* si è tre generazion de zente; l’una si è *Turchimani* che adorano *Machometo* e àno soa lezie, ed èno senplize zente, e àno sozo lenguazio, e stano in montagnie e in piano, segondo che i se trova bon pàschollo per le sue bestie, e viveno pur de bestie. **[3]** E lì se trova tropo boni chavali turchomani e tropo boni mulli e de gran priexio. **[4]** Le altre do ziente èno *Armini* e *Grexi*, li qual viveno et abitano insieme mesedatamente in cità et in chastelle, e viveno d’arte ‹e› de merchadantie. **[5]** E lì si lavora i mior drapi e i plui belli che siano al mondo, e sì sse lavora drapi de seta cremexi e d’altri colori molto richamente. **[6]** Le mior e lle plui famoxe cità de quella provinzia si èno *Chomo*, *Cesare* e *Sabastala*. **[7]** E lì fo marturizià misier *san Biaxio*. **[8]** Molte altre zità e chastelle ve n’è, delle qual non fazo menzion perché serève tropo longo. **[9]** Egli sono sotoposti al *Tartaro del Levante* e el [i manda] signior sì chome li piaxe.