**L, 19**

De *Armenia Maiori*.

**[1]** *Armenia Maior* est provincia maxima ‹que incipit a quadam civitate dicta *Arçinga*›, in qua laborantur excellentiores bochorani; et in ea sunt optima balnea naturalia; et est nobilior civitas regni: habet enim archiepiscopum. |4| **[2]** Est eciam *Argiron* civitas, ubi foditur maxima quantitas argenti; est eciam *Darçiçi*. Hee enim sunt nobiliores civitates provincie. **[3]** In hac maxima provincia *Armenie* moratur tota estate omnis exercitus domini *Tartarorum Orientis* propter bona pascua; sed in hyeme recedunt propter frigus immensum, querentes calidiora loca. **[4]** Et in hac provincia est archa *Noe* super maximo quodam monte. **[5]** Est autem confinalis hec provincia versus oriens cum regione dicta *Mosul*, a parte septemtrionis cum *Çorçia*. **[6]** Et in hiis confinibus est fons oley, de ‹quo› tanta habetur quantitas quod aliquando centum naves honerantur una hora. De hoc enim oleo, licet commestionibus non sit aptum, omnes circumstantes comburunt; inungunt eciam ex eo camelos, et ipsos a scabie sanant.