**VA, 14**

Del monestier de *sen Lunardo*, hove è uno lago che non se trova pesie se non de quarexema.

**[1]** Ancora in quella contrà è uno monestier de munexi che è apellato *san Lionardo*. **[2]** A pe’ de quel monestier è uno gran lago che vien d’una montagnia, e in quella aqua non se trova mai pesie in tuto l’ano se non de quarexema. **[3]** E chomenza-se a trovar el primo dì della quarexema e dura perfina ’l sabado santo: in tuto questo tenpo se trova pesse asai. **[4]** Quello gran lago è apellà *Mar de Gheluchelan*, e volze atorno ben VIIC mia, ed è da lonzi da ogni mare ben XII zornade; e vien d[entr]o el fiume de *Eufrates*, ch’è uno d’i quatro fiumi del Paradixo, e molti altri fiumi, ed è tuto zircondado da montagnie e de tera. **[5]** De llì vien la seda ch’è apellata ghella. **[6]** Or avemo dito delle confine d’*Armenia* deverso tramontana, mo’ ve diremo delle altre confine dentro mezodì e llevante.