**VA, 15**

De *Mosul*, dove è el papa de’ *cristiani* ch’è de llà dal mar.

**[1]** *Mosul* è uno regniame ove abita piuxor gieneration de zente. **[2]** El n’è una zente ch’è apelata *Arabi* e adorano *Macometo*. **[3]** Ancora n’è un’altra gienerazion de altra zente che èno *cristiani*, ma non chredeno fermamente ziò che i deno secondo che tien la Chiexia de *Roma*. **[4]** E anche èno retezi, ed èno apellati *nestorini* e *iachobini*, et àno uno patriarcha ed è apellato *Iacholie*. **[5]** E questo patriarcha fa arziveschovi, veschovi e abati, e preti e chierisi, e manda-li per Oriente, per *India* e in *Achate* e in *Baldacho*, chusì chome fa el papa in queste nostre contrade. **[6]** Tuti *cristiani* ch’èno in quelle parte èno tuti *nestorini* e *iachobini*. **[7]** I pani de seda e d’oro ch’èno diti musolini se fano in quella provinzia. **[8]** Tuti li grandisimi merchadanti ch’èno diti *musolini*, li quali aduxeno grande quantitade de tute cosse ‹e› c[a] re spezie, èno de questo regniame la maor parte. **[9]** Anchora in le montagnie de questa provinzia abita zente ch’èno diti *Chardi*, e una parte de quella zente èno *cristiani nestorini* e *iachobini*. **[10]** E in altre parte èno *saraxini* che adorano *Machometo*, chi altra cossa; ed èno prodomini per arme, ma sono malvaxia zente e robano volentiera le merchadantie. **[11]** Or lasamo de questo regniame e diremo della grande citade de *Baldacho*.