**P2, I 18 bis**

De translatione montis. II Rubrica.

**[1]** Casus enim talis fuit. **[2]** In *Baldach* fuit quidam |8a| *calipfus* qui habebat ‹in› odio omnes *christianos* ibi habitantes. **[3]** Nam inter *Saracenos* multi habitant *christiani* qui *Saracenis* obediunt excepta fide. Inter karium *Babillonem* (?) viginti due *christianorum* ecclesie sunt, ubi *christiani* colunt fidem Christi scientibus *Saracenis*, et *Saraceni* colunt *Machometum* ad moschedas eorum. **[4]** Iste *calipfus* cogitans die et nocte demolire omnes *christianos* de *Baldach* et de illis partibus, aut eos facere renegare fidem Christi, frequenter habebat conscilium cum baronibus suis super hoc. Ipsi ad hoc erant multi soliciti ad inveniendam causam ut possent ipsos *christianos* destruere et occidere aut renegarent. **[5]** Unus vero ex sapientibus consciliariis dicti *calipfi* dixit: «Ego inveni unam viam quam queritis contra *christianos*. Evangelium *christianorum* dicit: “Quisquis *christianus* habebit tantam fidem in Christo sicut est unum granum sinapis et ipse dicet uni monti ‘tolle te de hoc loco et vade ad alium locum’, quod mons ille obediet *christiano*”, unde facite congregari in unum locum omnes istos *christianos* istarum partium, et dicatis eis quod |8b| certo termino faciant moveri om{i}nino unum ex montibus nostris. Ipsi hoc facere non poterunt et tunc vos dicetis eis quod non habent tantam fidem sicut est unum granum sinapis et quod suum evangelium non est bonum, unde respondeant vobis aut velint esse *saraceni*, aut mori omnes tam parvi quam mangni». **[6]** Quando *calipfus* hoc conscilium intellexit, ipsum totaliter acceptavit gaudenter; misit pro *christianis* illarum partium, qui multi erant, et fecit eis legi evangelium suum predictum ac eos interrogavit si hoc erat verum. Ipsi responderunt quod sic. **[7]** *Calipfus* dixit eis precipiendo, aut facerent infra decem dies quod dictus mons tolleretur de loco suo, aut renegarent, aut mortem expectarent.