**VA, 18**

De uno bel miracollo che adevene dentro *Baldacho* e *Mosul*; et altre cosse.

**[1]** Ancora ve voio chontar una grande meraveia ch’e’ incontrò dentro *Baldacho* e *Mosul*. **[2]** El fo uno *chalifo* de’ *saraini* in *Baldacho* che voleva gran mal a’ *cristiani*, e dì e note pensava chomo el podesse a tuti quelli ch’erano in suo’ contrade dar la morte o far-li renegare la cristiana fede. **[3]** El se chonsegliò de ziò chon i suo savii, e elli era molto solìziti de trovar via ch’el podesse esere perché i vuol gran mal a’ *cristiani*. **[4]** E sapiate che tuti *saraini* del mondo vogliono gran mal a’ *cristiani*. **[5]** Uno di quelli savii diseno al *chalifo*: «Misier, nui avemo trovato quello che tu vai zerchando. **[6]** Lo vanzelio de’ *cristiani* dixe chi averà tanta fe’ chome è grande uno gran de senavro, che s’el dirà ala montagnia che se toia via de so luogo e vada altro’, ch’ella se partirà. **[7]** Vui fareti chongregar tuti i *cristiani* e dite-lli i fazano muovere una de ’ste nostre montagnie; |12r| non g’è dubio che i no ’l porano far. **[8]** Alora vui direte: over che i n’àno intro tuti tanta fe’ chome è un gran di senavro, over che ‘l suo evangiellio nonn è bon, unde ellegiano qual via i vogliono: o diventar tuti *saraini*, over de eser tuti morti, pizoli e grandi, a malla morte».

**[9]** Quando el *chalifo* ave intexo questo conseglio, fo molto lieto, lui e lla ziente soa, e pensò che per questo modo podeva menare a chonpimento el suo dexiderio. **[10]** E mandò per tuti i *cristiani* che stava in le suo’ contrade, li qual erano in grande quantitade, e mostrò-li quello evanziellio e feze-’l lezier, e dimandò se quel era la veritade, et elli respoxeno de sì. **[11]** El *chalifo* sì li dè’ do partiti: o ch’eli deventaseno tuti *saraini* o ch’elli fesseno muover quella montagnia ’lo i mostrò, o che li faraveno tuti morir; et dè’-lli termene diexe zorni.