**VB, 15**

**[12]** Io iudicho el nostro Segnor Ihesu Cristo volse far vendeta d’i *cristiani* suo’ dal *chalifa* tanto odiati, però che nel .MCCLXXV. el *califa* de *Baldach*, che molto odiava *cristiani* e che d’ognora pensava chome el potese robar quelli e spoiarli dele robe et aver loro, mandò per tuti *cristiani* era in *Baldach*, et a quelli preposse: «Vui sete qui grandissima quantità et multitudene de *cristiani* et de tute naciun; ve chiamate vui tuti *cristiani*?». **[13]** Ai qual tuti resposeno che i erano e chiamavase *cristiani*; ai qual el *chalifa* disse: «Se vui sete tuti boni et fedel *cristiani* chome dite, io iudicho uno sollo de vui fra tanta moltitude se debia trovar posi adenplir l’evancellio di Cristo›. **[14]** E feçege lecer l’evançelio in quel paso dove Cristo dise: «Se vui averete tanta fede quanto è un gran de senavro e digate all monte ‘moveti’, |232r| el se moverà». **[15]** «E però andate et abiate termene dì .X. e fra vui trovate uno sollo abia questo pocho de fede quanto è uno grano di senavro, e che chomandando a uno monte ch’el se movi, se io vederò l’esperimento de questa fede in vui, io çudegerò tuti vui esser fedel *cristiani* chome vui dite. **[16]** Quando questo experemento io non veda, io çudegerò tutti vui esser infedelissimi e faròve tuti crudelmente morire chome falsi *cristiani*. **[17]** Andativene adonqua, et al termene inpostovi ritornati, açò l’esperimento dela fede vostra a tuti fia manifesto».