**P2, I 18 bis**

De translatione montis. II Rubrica.

**[8]** Tunc *christiani* hoc audito valde tribulati fuerunt, set iactaverunt cogitatum eorum in domino nostro Ihesu Christo cum ‹…› Salvatore, qui sperantes in se non deserit, qui deberet eis succurrere in tanto periculo. Et tunc episcopi et patres sancti illius contrate ordinaverunt domino supplicare devote orando et ieiunando, ut eos a tanto periculo adiuvare.

**[9]** Finito autem tempore octo dierum, unus angelus apparuit uni |8c| sancto episcopo in visione, et dixit ei ex parte Dei ut dicerent uni calzolario monoculo qui oraret pro *christianis*, et mons iste tolleretur ad mandatum dicti *calipfi*, et dixit ei nomen et domum ubi habitabat calzolarius; hanc visionem habuit pluries dictus episcopus. Et tunc termino *calipfi* propinquante, misit pro isto calz[o]lario, dicens ei visiones predictas. **[10]** Rogavit ut hanc orationem faceret pro *christianis* liberandis domino Ihesu Christo. **[11]** Calzolarius vero monoculus excusando se dicebat: «Ego peccator sum, et non sum dignus hac gratia». Ipse se excusabat propter humilitatem suam. Nam ipse erat homo sancte vite, castus et honestus valde, omni die audiebat missam et elemosinas errogabat iuxta posse suum. **[12]** Ipsemet erruerat sibi oculum capitis sui dextrum hac de causa. Nam pluries audiverat dici legi et predicari quod evangelium Christi dicebat: «Si oculus tuus scandalizat te, errue eum et proiece abs te». Ipse erat bone simplicitatis homo, et credebat quod ista {ista} verba sic deberent intelligi et fieri ‹sicut› scripta sunt. **[13]** Contingit enim unus talis casus. **[14]** Scriptas vice una pul |cra |8d| iuvenis venit ad ipsum dicens ei: «Domine calzolarie, facite michi duos calzarios». Respondit calzolarius: «Ostende michi pedem tuum». Ipsa iuvenis excesit modum et ostendit sibi nedum pedem set crux et ex ista ostensione ex demonis instigatione calzolarius magnam temptationem et delectationem habuit in corpore suo. Ipse vero statim lecentiavit ipsam iuvenem et incepit redire ad cor suum, contristari et dolore de temptatione ista, et recordatus fuit dicti evangeli, et statim erruit sibi oculum ipsemet propter contritionem illius talis temptationis.