**F, 27**

**[1]** Comant la vision i vint a l’evesque que la proiere d’un ciabatter firoit movoir la montangne.

**[2]** Or sachiés: quant ceste avision fu venue plusors foies a cel vescheve ke il deust mander por cel çabater{o} et qe celui por sa prier fara mover la montagne, cestui veschevo le dist entres les autres *cristians* tout le fait de la vision que li estoit avenu por tantes foies. **[3]** Et les *cristiens* tuit loerent feissent venir davant elz cel çabatier: et adonc le firent venir; et quant il fu vinu, il distrent qe il volent qe il doie prier le segnor deu q’el deust fair mover la montagne. **[4]** Et quant cest çabater oï ce qe le vescheve et les autres *cristianç* li disoient, il dit qu’il n’est pas si bon home ke Damenedeu feisse por so preier si grant fait. **[5]** Les *cristiens* le prient mout dolcemant ke dovese fair cele priere a Dieu. Et qe vos en diroie? Il le prient tant ke il dit qu’el fara lor volunté et fira celle priere a son criatore.