**Fr1, 27**

Ci dit le .XXVII. chapitre comment [l’evesques dist au pueple s’avision].

**[1]** Quant cele avision fu avenue a cel evesque par pluseurs foiz si comme vous avez oÿ que j’ai conté ci avant, si le dit un jour aus *Crestiens* tout le fait de l’avision, comment il l’avoit veu par pluseurs foiz. **[2]** Si s’acorderent tuit ensamble les *Crestiens* de faire venir devant eulz le dit sabatier. **[3]** Et quant il fu venus, si li distrent que il vouloient que il feist la priere et que Diex lor avoit promis d’acomplir la par sa priere. **[4]** Et quant il oÿ ce que on li disoit, si s’escusa moult, disant qu’il n’estoit pas bon homme, si comme il cuidoient. **[5]** Mais tant li prierent doucement que il dit que pour ce ne demourra de faire leur commandement.