**Fr2, 27**

Comment vint a l’evesque l’avision du [ç]avetier qui n’avoit que .I. oeil. .XXVII.

**[1]** Quant celle avision fu venue a cel evesque par pluseurs foiz, si com vous avez ouy, que j’ai conté ci avant, si dist .I. jour aus *Crestiens* tout le fait de l’avision, comment il l’avoit veu par pluseurs foiz. **[2]** Si s’acorderent tuit ensemble les *Crestiens* a faire venir devant euls ledit [ç]avetier. **[3]** Et quant il fu venuz, si li distrent que il veulent que il face la priere, et que Dieu lor avoit promis d’acomplir la par lui. **[4]** Et quant il oï ce que l’en li disoit, il s’escusa mout, disant que il n’estoit pas si bon homme comme il li disoient. **[5]** Mais tant li prierent doucement que il dist que pour lui ne demoura de fere leur commandement.