**P2, I 18 bis**

De translatione montis. II Rubrica.

**[16]** Adveniente autem die termini prefixi a dicto *calipfo* omnes *christiani* surexerunt temptestive, iverunt ad ecclesias, fecerunt dici missas et orationes. **[17]** Postea congregaverunt se omnes masculi et femine parvi et magni, et fecerunt portari ante se crucem, et iverunt ad pedem dicti montis. Ipsi multi erant. **[18]** Et statim *calipfus* venit cum maxima multitudine *Sa|racenorum* |9a| armatorum et paratorum ad occidendos *christianos* predictos, non credentes ipsos posse facere quod dictus mons tolleretur iuxta mandatum *calipfi*. **[19]** Tunc autem idem calzolarius Dei amicus genuflexit devotissime ante crucem, levans manus ad celum, rogavit dominus nostrum Ihesum Christum ut mandaret dictum montem tolli de illo loco iuxta volentatem *calipfi*. **[20]** Et statim facta ipsa oratione dictus mons ellevavit se sicut avis, et ivit ad locum petitum per *calipfum*. **[21]** Quando *Saraceni* viderunt hoc miraculum, multum admirati sunt et *calipfus* cum eis, et tunc ob hanc causam calipfus cum multis *Saracenis* fecerunt se christianos, et vitam christianam {christianam} servaverunt, et quando ipse *calipfus* obiit non fuit sepultus ut Saracenus, set ut christianus, et quia invenerunt morto eidem *calipfo* unam crucem ad collum.