**VA, 18**

De uno bel miracollo che adevene dentro *Baldacho* e *Mosul*; et altre cosse.

**[29]** E quando vene el dì del termene che aveva dado el *chalifo*, tuti li *cristiani* se levàno ben per tenpo e andòno a chiexia, e fono chantado belle e sante messe. **[30]** E poi se congregòno insieme mascholi e femene, e grandi e pizolli, e fexe-sse portar la chroxie davanti, e andòno tuti innel piano ch’era a pe’ de quella montagnia, ed erano gran moltitudine. **[31]** El *chalifo* vene e grandisima moltitudine de *saraini*, li quali erano tuti aparechiati de alzider i *cristiani* se lla montagnia non se moveva, la qual cossa elli non podevano chreder che Cristo podesse far questo. **[32]** E allora el chalzolaro, che era chusì amigo de Dio, se inzenochiò divotamente davanti alla chroxie e levò le mane al ziello, e pregò dolzemente misier Iesu Cristo, lo qual è Segnior del zielo e della tera, ch’el fesse muovere quella montagnia de llì e metese-lla in quel luogo dove dixeva el *chalifo*, aziò che tanti *cristiani* non dovesse perir. **[33]** E quando l’ave fata questa orazion chon gran devozion e fede, inchontenente, per vertù de Iesu Cristo, la montagnia se partì e andò in quel luogo ov’eli voleano. **[34]** Quando ‹i› *saraini* vete questo, egli si dè’ gran meraveglia e molti de lor se fèno *cristiani*, e ’l *chalifo* altrosì. **[35]** E quando el morì, i *saraini* non el volsse sepellir in quello luogo dove i sepelìano gli altri *chalifi*, perché ’li sapeva che iera *cristiano*, e trovò-li una chroxieta al collo.

**[36]** Dite è queste chosse che nonn era da taxer, le qual fo in le contrade de *Turis* e *Baldacho*. **[37]** E mo’ sì ve diremo della provinzia de *Persia*.