**VB, 16**

**[1]** ‹V›enuto adonque el dì .X. a quelli deputato, tuti *cristiani* de chadaun seso, sì picholli chome grandi, se reduseno nelle chiexie dove fu chantato le mese et da tutti umilissimi pregato el nostro Segnor Idio liberasse el populo suo cristiano dele mano del crudel *chalifo*. **[2]** Dapoi usiti tuti dela tera e venuti apresso al monte a loro deputato se trovoro olltra miara .Lta. de *cristiani* et presente il *chalifa* con i altri chadì *saracini* spetando quel dì questa consa dovese adevenire. **[3]** Stando el *chalifa* con fermo conceto poter destrucer chon gran raxone tuti *cristiani*, però che inposibelle a quello parea sì grande et allta montagna se dovesse mover, chomandò al veschovo che segondo l’evancellio suo, esendo loro fedellisimi cristiani, chome i aveano testemoniato esser, dovese chomandar al monte ch’el se dovese mover: che chusì seguendo, lo i çudegeria tuti fedelissimi e boni crestiani, ma non movendose el monte, lo i reputeria tuti infedelisimi, et chome non fedel crestiani, lo i faria tuti morire, salvo quelli se volesseno far saraini et confesar *Machometo* esser el sumo d’i profeti e la leçe soa sopra tute altre fedelissima.