**L, 5**

De legato regis *Alau*, qui eos duxit ad *Magnum Canem*.

**[1]** Interim contigit inde transire nobilem quendam virum nuntium et legatum *Alau* regis et *domini Tartarorum Orientis*, quem mittebat ad *Cublay Magnum Canem* (*dominum videlicet omnium* *Tartarorum*). **[2]** Qui dum vidisset hos fratres, quia in partibus illis numquam fuisse *Latinum* noverat miratus est valde; et cum ipsos novit esse mercatores taliter allocutus est: **[3]** «Si mihi credere placet, utilitatem honoremque maximum provocabo». Cui cum respondissent se paratos pro posse in omnibus obedire, dixit: «Vado ad *Magnum Canem* *dominum omnium Tartarorum*, et ipse numquam *Latinos* vidit: cum ipsos maxime videre desideret, si mecum venire placet sum certus quod ab ipso utilitatem maximam habebitis et honorem poteritisque mecum undique absque impedimento venire».