**P, I 1**

Qualiter et quare dominus *Nicolaus Pauli* de *Veneciis* et dominus *Matheus* transierunt ad partes orientales. Capitulum primum.

**[6]** Consilio autem inito qualiter possent *Constantinopolim* remeare, oportuit ipsos per regnum *Barka* per vias oppositas circuire, sicque pervenerunt ad civitatem que dicitur *Onchacha*; inde progredientes transierunt fluvium *Tygridis*, qui unus est de quattuor fluminibus Paradisi, pertransieruntque desertum per dietas .XVII., necque civitatem necque oppida repe|4a|rientes omnino donec pervenirent ad civitatem optimam que dicitur *Bochara* in regione *Persidis*, cui rex quidam nomine *Barach* presidebat, ubi annis tribus immorati sunt.