**VA, 1**

Del prolago: sì come misier *Nicollò* e misier *Mafio Pollo*, zitadini de *Veniexia*, andò inprimamente in *Chostantinopolli*, e dapuo’ in *Soldania*, e possa là dove era *Barcha Achaan*; e molte altre cosse.

**[25]** E quando i ave passato quel dexerto, i trovò una zità che à nome *Bochara*, molto nobelle e grande, e lla provinzia à nome altrosì *Bochara*, et era re uno che aveva nome *Banich*. **[26]** E lla zitade è lla maor che sia in tuta *Persia*. **[27]** In questa chontrà stete quelli do fratelli tre ani.

**[28]** In quel tenpo ‹zonse un› anbasiator[e] de *Alau*, che era *signior del Levante*, [el] qual era mandad[o] da *Alau* al *Grande Chan*, *segnior de tuti i Tartari*. **[29]** E questo valentomo vide questi do fradeli e ave-ne grande meraveglia, e vete-lli vollentiera perché el non aveva mai visto alchuno *latino*. **[30]** E parllò ai do fratelli e dise-lli: «Se vui me vollé chreder, vui podé aquistar grande richeze e grande onore. **[31]** Lo grande *signior d’i [Tartari]* non vide mai niuno *latino* e à grande volontate de veder-ne, e se vui vollé vegnir chon mi, e’ ve menerò salvi e seguri, e sì ve fazo zerti ch’el ve farà grande onor e averé de tal venuta grande utilità».