**L, 26**

De quibusdam regnis in *Persya*.

**[1]** In *Persia* sunt quam plura regna: primum vero, quod est in principio provincie, dicitur *Casin*; secundum, quod est versus meridiem, dicitur *Curdistan*; .3m. dicitur *Lor*, quartum *Cielstan*, quintum *Instanit*, sextum *Coraci*, septimum *Soncora*; octavum *Tunocham*, quod est in exitu sive in fine *Persie*. **[2]** Et omnia hec regna sunt versus meridiem preter unum solummodo, videlicet *Tunocham*, quod est prope *Arborem Solis*, quam dicimus |5| *Arbor Sicca*. **[3]** In hac provincia nascuntur multi et boni dextrarii, et asini valde pulchri, et bene currentes et bene ambulantes; et mercatores ducunt hos equos et asinos ad *Chischi* et ad *Curmosa* ‹que› sunt civitates super *mare Indie*, et ab inde per mare in *Indiam* portant. **[4]** Et sunt hee gentes crudeles valde, et omnes tenent legem *Machometi*. **[5]** Et in civitatibus sunt mercatores homines et artiste. Labor‹ant› enim pannos aureos et de serico diversarum manerierum. **[6]** Et nascitur hic bombax in maxima quantitate. **[7]** ‹Habent› habundanter frumentum, ordeum, milium, pannicium et de omni blado, et vinum, et de omni fructu sat‹is› copiose.