**VA, 20**

De *Tonochain*, là dove è destrieri da CC livre de tornexi grossi, et axeni da XXX marche d’arzento de p‹ri›ex‹i›o.

**[1]** In la provinzia de *Persia* sono oto regniami: lo primo è apelato *Chasom*; lo sechondo, ch’è verso mezodì, *Ciudistan*; el terzo à nome *Lori*; el quarto *Cielstan*; lo quinto *Lorstanie*; lo sesto *Ceraci*; lo setimo *Sonchara*; lo otavo à nome *Tenochain* ed è ala insìda de *Persia*. **[2]** Tuti questi regniami èno verso mezodì tratone quello à nome *Tenochain*, l’ultimo scrito, lo qualle è apresso l’*Alboro Solo* |13v|, lo qual apellano i *cristiani* de za dal mare l’*Alboro Secho*. **[3]** De quel’arboro se dirà in so luogo.

**[4]** In questo regniame de *Tenochain* è molto beli destrieri, li qual se mena in *India* a vender: e sapié che i chavali èno de grande valore: elli se vendeno ben duxento livre de tornexi l’uno, la mazior parte èno de questo priexio. **[5]** Anchora ve n’è axeni, i plui beli del mondo, che ben vale l’uno XXX marche d’arzento: i sono grande choradori e portano tropo ben la soma. **[6]** La zente di questa contrada mena[n] o quelli ‹chavali defina a› *Chisin* o a *Chormoxe*, ch’èno due zitade sora el *Mar d’India*, e lì se atrova i merchadanti che i conprano e portano in *India*, e vende-li molto chari.

**[7]** Anchora se trova in questo regniame zente molto chrudelle e ria et alzide-sse tuto el dì insieme, e se non fosse per paura del *Tartaro del Levante*, al qual i sono sotoposti, elli faraveno gran mal a’ merchadanti e a’ viandanti. **[8]** E per tuto ziò non lasano che eli non fazano spesse fiate gran dalmazio, e se non ‹fosse› che i merchadanti vano ben in ordine d’arme et d’archi, elli li amazerìa e roberìa e farave gran dano spesse fiate. **[9]** I àno tut[i] le leze de *Machometo*.

**[10]** In la zitade sono molti merchadanti e homeni de arte asai, e lavorano drapi d’oro et de seda de molte guixe. **[11]** El ge nasie banbaxio asai, e llì ànno abondanzia de formento, de òrzo, de meio e de panizo, de tute biave e de vino e de tute frute asai.