**Fr2, 33**

Ci dist de la grant cité de *Zasdi*. .XXXIII.

**[1]** *Zasdi* est une cité moult bonne et perverse mesmes, moult noble et de grant marcheandise. **[2]** En i{l} laboure mains dras de soie qui s’appellent zasdi, que les marchans portent par maintes parties pour faire leur afaire et leur proufit. **[3]** Il aourent *Mahommet*.

**[4]** Et quant l’en se part de ceste cité pour aler avant, si chevauche on .VII. journees toutes plaines, et n’i a que en .III. lieus habitacion pour herbergier. **[5]** Il y a maint biaus bois, qui bien se pueent chevauchier, en quoy a moult |13c| biau chacier et moult bel oiseler de perdris et de coutornis et de pluseurs autres manieres d’oisiaus assez, si que les marchans qui par la cheminent en prennent moult ou il ont moult granz deliz. **[6]** Et si a aussi asnes sauvages moult beaus. **[7]** Et au chief de ces .VII. jornees de plain, si treuve on .I. royaume, qui est moult biaus, qui est appellés *Cinancre*.