**VA, 21**

De *Chrerina*, là dove nasie le turchexe e i falchoni pellegrini; et altre cosse.

**[1]** *Chrerina* si è uno grande regniame de *Persia*. **[2]** In antigo tenpo andava la signioria per ereditade, ma dapo’ che ‹i› *Tartari* la conquistò, non à plui heredità, ma el *Tartaro* i manda signor sì chome i piaxe. **[3]** In questo regniame nase le piere che sono apelate turchexe et è-ne in grande abondanzia; e truova-le in le montagnie e sì se deschavano. **[4]** E anchora g’è vene d’azuro e de andanicho. **[5]** Lì se lavora tute arnixe che bexognia a’ chavalieri: tropo boni freni, selle, spironi e spade, archi e tute arme, segondo lor uxanza. **[6]** E lle lor done e lle don|zelle |14r| lavorano molto nobelmente a ago sora drapi de seta e de tuti cholori, e a bestie e oxelli, d’i baroni e de’ grande omeni, sì ben e sì richamente ch’ell è una gran meraveglia. **[7]** In le montagnie de questa contrà nasie i mior falconi e quelli che meglio volano che sia al mondo; ed è menori cha falchoni pelegrini, e volla sì fortemente ch’el nonn è oxello che per volar li possa schanpar innanzi.