**VA, 22**

Della grande desexa et del pian dove è grandisimi boi e moltoni.

**[1]** E quando l’omo se parte dala zità de *Chrerina*, el chavalcha sete zornade trovando senpre zità e chastelle e abitazion asai. **[2]** Et è tropo bon chavalchar per quela contrà, et è bon solazo; el se ge prende pernixe assai. **[3]** E quando l’omo à chavalchato sete zornate per quella pianura, e alora si trova una grandenisima disexa, sì se chavalcha ben do zornate pur al declino – trovando tuta fiata grande abondanzia d’arbori asai che fano fruti –, che per anticho tenpo ne fo de gran abitazion, ma non ne abita niun se non alchun che paseno suo bestiame. **[4]** Della zità de *Chrerina* defina questa desexa è sì gran fredo l’inverno che apena se ne pò schanpar, chon tuto ziò che l’omo abia de molti pani.