**VA, 25**

De do dexerti, là dove non abita alchuno se non axeni salvadegi.

**[1]** Quando l’omo se parte da *Chrerina*, el chavalcha ben sete zornate ed è molto malvaxie via. **[2]** L’omo va ben tre zornade ch’el non trova aqua, né fiume né riazuol, se non molto puocha; e quella che se trova è salsa e verde chome una erba, e sì è amara che nonn è niuno homo che possa sofrir a bever-ne. **[3]** E chi ne bevesse una fià, el ge buterave in fluso e menerave plui de diexe fiate. **[4]** Anchora, chi manzasse uno puocho de sale che se fa là de quella aqua, sì incontrerave el semeiante. **[5]** E però chovien che quelli che pasano quelle chontrade portano siego aqua da bevere. **[6]** Le bestie non ‹ge› abita perché ’le non truova da manzar, ma a gran forza stano perché ’le àno gran deschorenzia. **[7]** In tute queste tre zornate nonn è niuna abitazion, ma èno sollamente |16r| deserti e tereno molto arido. **[8]** De chavo de queste tre zornate se trova un altro deserto che dura ben quatro zornate, innel qual nonn è arbori nì aqua se non amara, e le bestie non ’de abitano se non solamente asini salvadegi.