**Fr1, 38**

Ci devise le .XXXVIII. chapitre de la cité de *Cabanant*.

**[1]** *Cabanant* est une grant cité. **[2]** Les gens y aourent *Mahommet*. **[3]** Il y a fer et acier et andanie assez. **[4]** On y fait mireoirs d’acier, moult biaus et granz. **[5]** Et si fait on iluec la toutie qui est moult bonne as eus et encore avec ce fait on l’epodio, et si vous dirai comment il font ce. **[6]** Il ont une vaine de terre qui est bonne a ce faire et la metent en une grant fournaise [ardant et dessus la fournaise] a [un greïl] de fer; et la fumee [et] l’umeur qui issent de cele terre se prent [au greïl] de fer et c’est la toutie; et ce qui demeure du feu est l’espodio.

**[7]** Or laissons de ceste cité, si yrons avant.